Diari Oficial de la Generalitat Valenciana


Sumari del DOGV 1926, del 17-12-1992 (1992/826656)

DECRET 215/1992, de 7 de desembre, del Govern Valencià, pel qual estableix la composició i les funcions dels consells assessors dels centres de formació i inserció professional.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/12/07/215/dof/vci/html**

### Dades del document

Número de DOGV
:   1926

Data del DOGV
:   17-12-1992

Secció del DOGV
:   DISPOSICIONS GENERALS

Número del document
:   1992/826656


Data del document
:   07-12-1992

Organisme emissor
:   Conselleria de Treball i Afers Socials

Tipus de document
:   Decret

Correcció d'errades

Anàlisi jurídica

Decret 215/1992, de 7 de desembre, del Govern Valencià, pel qual estableix la composició i les funcions dels consells assessors dels centres de formació i inserció professional.  
El Govern valencià, mitjançant el Decret 133/1990, de 23 de juliol, va aprovar la creació del Consell Valencià de Formació Professional com a òrgan d'assessorament en la planificació dels programes de formació professional i de participació dels agents econòmics i socials implicats en aquest àmbit d'actuació.  
La política d'ocupació de la Generalitat Valenciana durant els exercicis 1992 i 1993 té com a objectiu prioritari el desenvolupament i l'impuls de la formació i inserció professional, i s'articula normativament el marc d'actuació mitjançant el Decret 12/1992, de 16 de gener, del Govern valencià.  
Aquest impuls compta, com a instrument de destacada magnitud amb els centres propis de la Conselleria de Treball i Afers Socials, on es desenvolupa la realització de mòduls formatius,- que serveixen, al mateix temps, de referent físic per a l'encontre dels agents socials i institucionals implicats en els esmentats processos.  
Obeint les exigències derivades d'ambdós aspectes, es regulen els consells assessors dels centres de formació i inserció professional com a òrgans col·legiats amb funcions, consultives en la gestió democràtica d'aquests centres, i com a mecanismes de participació social en els programes que en ells es desenvolupen.  
Per això, i a proposta del conseller de Treball i Afers Socials, amb la deliberació prèvia del Govern valencià, en la reunió del dia 7 de desembre de 1992,  
DECRETE  
Article primer  
Aquest decret té per objecte regular l'estructura i funcions dels consells assessors dels centres de formació i inserció professional de la Conselleria de Treball i Afers Socials.  
Article segon  
Els consells assessors són, en cada centre, els òrgans superiors consultius a través dels quals es realitza la participació dels agents econòmics, socials i de l'administració pública en el funcionament d'aquests, sense perjudici de la responsabilitat que assumeix en la seua gestió el director del centre.  
Article tercer  
Compondran els consells assessors en cada centre:  
a) El Director General de Formació i Inserció Professional, que actuarà com a president.  
b) El vice-president, que serà designat pel Conseller de Treball i Afers Socials.  
c) El cap del servei territorial de la Conselleria de Treball i Afers Socials en l?àmbit del qual es trobe ubicat el centre.  
d) Dos representants de l'administració local: un designat per l'ajuntament en què radique el centre, entre els membres de la corporació; i un altre designat per la Federació Valenciana de Municipis i Províncies.  
e) Tres representants designats per les organitzacions sindicals més representatives.  
f) Tres representants designats per les organitzacions empresarials més representatives i relacionades en les activitats del centre.  
g) Un representant de la Conselleria d'Indústria, Comerç i Turisme, designat pel seu conseller.  
h) Un representant de la Conselleria de Cultura, Educació i Ciència, designat pel seu conseller.  
i) Un representant per part de les entitats d'àmbit supranacional que desenvolupen iniciatives comunitàries en l?àmbit de la formació i inserció professional.  
j) Un professional, expert de reconegut prestigi en l?àmbit de la formació i inserció professional, designat pel Conseller de Treball i Afers Socials.  
k) El director del centre, que actuarà com a secretari amb ven però sense vot, designat pel Conseller de Treball i Afers Socials.  
Es podrà integrar en cada consell assessor un representant de l'administració de l?Estat, i amb aquesta finalitat n'hi haurà prou amb la comunicació corresponent del delegat del govern o del governador civil, amb expressió de la persona designada.  
Article quart  
Són funcions dels consells assessors les següents:  
a) Participar, en la forma que reglamentàriament es preveja, en l?observació permanent de les ocupacions, de forma que l?oferta formativa de formació professional es corresponga amb les necessitats de desenvolupament local.  
b) Elaborar les directrius bàsiques d'actuació de cada centre, en el marc de la planificació de la Conselleria de Treball i Afers Socials.  
c) Conèixer i avaluar el desenvolupament dels programes formatius de cada centre i les reclamacions que es formulen en matèria formativa o docent.  
d) Aprovar la memòria de gestió econòmica anual del centre i formular, si s'escau, esmenes a aquesta.  
e) Aprovar el programa docent anual del centre, conformement amb la programació bàsica aprovada per la Conselleria de Treball i Afers Socials, i proposar-hi esmenes, si s'escau.  
f) Conèixer i promoure les relacions del centre amb les institucions i empreses del seu entorn, incrementant les oportunitats d'ocupació o de qualificació dels alumnes.  
g) Aprovar la memòria anual d'activitats del centre per a elevar-la a la Conselleria de Treball i Afers Socials.  
h) I, en general, proposar totes les mesures que redunden en una millor gestió del centre o en una major eficàcia en la consecució dels seus objectius.  
Article cinqué  
Correspondrà al president del consell assessor convocar les seues reunions, fixar l'ordre del dia, dirigir les sessions i vetlar per la legalitat dels acords. El president dirimeix amb el seu vot els empats que es produesquen en l'adopció d'acords.  
Article sisé  
Correspon al vice-president exercir les funcions del president en absència d'aquest, i també l'exercici de les funcions que ell mateix li encomane.  
Article seté  
El secretari redactarà les actes de les reunions del consell assessor, documentarà els acords i custodiarà la documentació de cada reunió. Donarà fe dels acords i els certificarà amb la seua firma, juntament amb la del president.  
Article vuité  
El consell assessor podrà acordar per majoria del nombre dels seus membres, la constitució de comissions tècniques o ponències per a la preparació, execució o seguiment de matèries concretes i determinades. En cap cas no es podrà atribuir a les comissions l'adopció dels acords que corresponguen al consell assessor, ni cap dels membres del consell assessor podrà atribuir-se nivells de representació per als quals no haurà estat expressament autoritzat.  
Article nové  
Seran aplicables als consells assessors les normes contingudes en la Llei de Procediment Administratiu que regulen l'actuació dels òrgans col·legiats.  
Els consells assessors es reuniran, en sessió ordinària, almenys tres vegades a l'any; en l?últim trimestre de l'any, en sessió ordinària, se sotmetrà a cada consell assessor l'aprovació del programa anual d'activitats.  
Article deu  
Cada consell assessor aprovarà les seues pròpies normes de règim intern amb subjecció al que es disposa en aquest decret.  
DISPOSICIO TRANSITORIA  
Els consells assessors dels centres de formació i inserció professional es constituiran en el termini de dos mesos des de l?entrada en vigor d'aquesta norma.  
València, 7 de desembre de 1992.  
El President de la Generalitat Valenciana,   
JOAN LERMA I BLASCO  
El Conseller de Treball i Afers Socials,   
MARTIN SEVIILLA JIMENEZ


Còpia Permalink ELI